CELEX: 62019CN0501
Language: mt
Date: 2019-06-28 00:00:00
Title: Kawża C-501/19: Talba għal deċiżjoni preliminari mressqa mill-Înalta Curte de Casație și Justiție (ir-Rumanija) fit-28 ta’ Ġunju 2019 – UCMR – ADA Asociația pentru Drepturi de Autor a Compozitorilor vs Asociația Culturală “Suflet de Român”, irrappreżentata mill-likwidatur tagħha, Pro Management Insolv IPURL

4.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 372/10
            
         
      Talba għal deċiżjoni preliminari mressqa mill-Înalta Curte de Casație și Justiție (ir-Rumanija) fit-28 ta’ Ġunju 2019 – UCMR – ADA Asociația pentru Drepturi de Autor a Compozitorilor vs Asociația Culturală “Suflet de Român”, irrappreżentata mill-likwidatur tagħha, Pro Management Insolv IPURL
      (Kawża C-501/19)
      (2019/C 372/09)
      Lingwa tal-kawża: ir-Rumen
      
         Qorti tar-rinviju
      
      Înalta Curte de Casație și Justiție
      
         Partijiet fil-kawża prinċipali
      
      
         Rikorrenti: UCMR – ADA Asociația pentru Drepturi de Autor a Compozitorilor
      
         Konvenuta: Asociația Culturală “Suflet de Român”, irrappreżentata mill-likwidatur tagħha, Pro Management Insolv IPURL
      
         Domandi preliminari
      
      
                  1)
               
               
                  Il-proprjetarji ta’ drittijiet fuq ix-xogħolijiet mużikali jwettqu provvista ta’ servizzi, fis-sens tal-Artikolu 24(1) u tal-Artikolu 25(a) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1) (iktar ’il quddiem id-“Direttiva tal-VAT”), favur l-organizzaturi ta’ spettakli li mingħandhom is-soċjetajiet għall-amministrazzjoni kollettiva jirċievu f’isimhom stess, iżda għan-nom ta’ dawn il-proprjetarji, ħlasijiet għall-komunikazzjoni lill-pubbliku tax-xogħolijiet mużikali, abbażi ta’ awtorizzazzjoni (liċenzja mhux esklużiva)?
               
            
                  2)
               
               
                  F’każ ta’ risposta affermattiva għall-ewwel domanda, is-soċjetajiet għall-amministrazzjoni kollettiva, meta jirċievu ħlasijiet mingħand organizzaturi ta’ spettakli għad-dritt ta’ komunikazzjoni tax-xogħolijiet mużikali lill-pubbliku, jaġixxu fil-kwalità tagħhom ta’ persuni taxxabbli fis-sens tal-Artikolu 28 tad-Direttiva tal-VAT u huma marbuta li jipprovdu fatturi li jinkludu l-VAT lill-organizzaturi ta’ spettakli inkwistjoni? L-awturi u l-proprjetarji l-oħra ta’ drittijiet tal-awtur fuq xogħolijiet mużikali huma min-naħa tagħhom marbuta, meta jiġu ddistribwiti lilhom il-ħlasijiet, li jipprovdu fatturi li jinkludu l-VAT lis-soċjetà għall-amministrazzjoni kollettiva?
               
            
         (1)  ĠU 2006, L 347, p. 1.